ed08d66e4a5ada77ee63e140d39a94db

 Jeg er en 12 årig pige som har haft mens i et år og har tænkt på at bruge tampon fordi jeg går til svømning og det kan man jo ikke hvis man har mens. Havde en veninde som også fik mens for et år siden men hun er ikke rigtig så langt. Så hun overvejer det overhovedet ikke og det er bare også lidt svært at sige til Min mor fordi vi er ikke særlig tætte og kan ikke finde ud af at tale sammen 
Mens og tampon
==============


ungzone.dk
2021.04

Hejsa!

Det kan være rigtig svært at tale om menstruation og andre personlige ting med sin mor - særligt hvis I ikke er så tætte og gode til at kommunikere.  
Hvis hun normalt køber bind til dig, synes jeg godt du kunne spørge hende, enten ansigt til ansigt eller over sms, om hun har lyst til at købe nogle tamponer til dig. Jeg er sikker på, at hun sagtens kan forstå, at det vil være meget nemmere for dig at have nogle tamponer, som du kan bruge, når du har menstruation og skal til svømning. 

Hvis du ikke har lyst til at spørge din mor og du selv er tryg ved at købe tamponer, kan man få dem i både supermarkeder, Matas, Normal og andre steder, hvor du selv eller en af dine veninder kan købe dem. 

En helt tredje mulighed er at snakke med din svømmetræner, da personen måske vil kunne hjælpe ved at skrive en besked hjem til dine forældre, så du ikke selv skal bringe det op overfor din mor.

Jeg håber, at mit svar er til hjælp. Ellers skal du endelig ikke tøve med at skrive igen!

Vh Julie :-) 